महाराष्ट्र के चुनाव परिणाम इस मायने में संकेत हैं कि कांग्रेस पार्टी की नीयत में अगर ईमानदारी हो तो घर की सफाई दीपावली के बाद भी की जा सकती है या ठेके पर देकर भी करवाई जा सकती है। पार्टी का अभी सबकुछ बर्बाद नहीं हुआ है। शिवसेना के भाजपा से अलग होकर अकेले दम पर चुनाव लड़ने की कहानी अलग है। पर शरद पवार और प्रफुल्ल पटेल की महत्वाकांक्षाएं Iपृथ्वीO के Iगुरुत्वाकर्षणO को छोड़ अगर ऊंची उड़ानें नहीं भरतीं और कांग्रेस-राकांपा का गठबंधन कायम रहता तो मुंबई के शेयर बाजार का नक्शा कुछ और होता। कहा जा सकता है कि कांग्रेस के साथ चुनावी समझौता तोड़ने के बावजूद शरद पवार के IकेलकुलेशंसO गलत पड़ गए। राकांपा को उम्मीद रही होगी कि कांग्रेस-राकांपा के मतों में बंटवारे के बाद भाजपा को पूर्ण बहुमत मिल जाएगा, पर वैसा नहीं हुआ। कांग्रेस फिर भी तीसरे नंबर पर आ गई। महाराष्ट्र पूरी तरह से Iकांग्रेसमुक्तO नहीं हो पाया। शरद पवार की पार्टी ने हड़बड़ी में भाजपा को सरकार बनाने में बाहर से समर्थन देने की भी घोषणा कर दी। महाराष्ट्र में सरकार निश्चित रूप से भाजपा की ही बनेगी, पर वह हरियाणा जैसी तो नहीं ही रहेगी। शिवसेना सरकार बनाने में भाजपा का दाहिना पैर बनना चाहती है, भाजपा के लिए बाएं हाथ की बैसाखी नहीं। भाजपा को ज्यादा तलाश बैसाखी की है और वह शरद पवार भी दे सकते हैं।